На основу Решења Привредног суда у Београду 3 Ст. бр.175/18 од 15.03.2019. године, Решења о банкротству стечајног судије Привредног суда у Београду 3 Ст. бр. 175 /18 од 15.03.2019. године, у складу са члановима 131., 132., 133., 135. и 136. Закона о стечају («Службени гласник РС» број 104/09), Националног стандарда број 5 о начину и поступку уновчења имовине стечајног дужника («Службени гласник РС» број 13/2010.) и на основу сагласности Одбора поверилаца од 15.03.2019.године стечајни управник стечајног дужника:

*„ENGREEN “ доо у стечају из Београда улица Димитрија Туцовића бр. 177*

**ОГЛАШАВА**

**другу продају стечајног дужника као правног лица**

**јавним прикупљањем понуда**

Најважнију имовину стечајног дужника чини:

|  |  |
| --- | --- |
| 1. | Пројектна документација за изградњу минихидроелектрана ( МХЕ) и то:   * МХЕ ГОСТУН на реци Лим општина Пријепоље * МХЕ ЖУПАЊ на реци Јошаници општина Рашка * МХЕ ИГРИШ на Колској реци општина Краљево * МХЕ ГРАДАЦ на реци Лим општина Пријепоље * МХЕ РАВНА ГОРА на реци Трешњици општина Љубовија * МХЕ КОЛОВРАТ на реци Лим општина Пријепоље * МХЕ БРОДАРЕВОна реци Лим општина Пријепоље |
|  |  |

**Процењена вредност износи 1.478.670,00 еур-а или 174.483.060,00 динара.**

**Депозит за учешће у поступку продаје ради достављања писмене понуде износи 6.979.322,00 динара.**

Процењенa вредност ниje минимално прихватљивa вредност, нити je на ма који други начин обавезујућa или опредељујућa за понуђача приликом одређивања висине понуде.

Понуде се достављају на адресу ул. Уздинска бр. 27 а Котеж Београд 11210. **Крајњи рок** за достављање понуда је **15.10.2020. године до 11,30** часова.

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од 90.000,00 динара(профактура се може преузети сваког радног дана у периоду од 08 до 16 часова у просторијама стечајног управника;
2. уплате депозит у износу од 6.979.322,00 динара, на текући рачун стечајног дужника број 200-3142240101033-12 отворен код банке Поштанска штедионица А.Д, или положе неопозиву првокласну банкарску гаранцију наплативу на први позив, најкасније 5 радних дана пре одржавања продаје (рок за уплату депозита је до 14.10.2020. године до 10 часова ). У случају да се као депозит положи првокласна банкарска гаранција, оригинал исте се ради провере мора доставити стечајном управнику најкасније до 14.10.2020. године до 10 часова**.** У случају да је учесник који предаје пријаву правно лице, стечајном управнику се доставља и извод из регистрације и ОП образац. приликом преузимања продајне документације потпишу: Изјаву (о губитку права на враћање депозита) и Уговор о чувању поверљивих података. Изјава о губитку права на враћање депозита и Уговор о чувању поверљивих података, чине саставни део продајне документације.

Прихватају се искључиво понуде у запечаћеним ковертама са назнаком „Понуда'' на коверти и назнаком да се понуда односи на продају предузећа «Еngreen» у стечају из Београда , као правног лица. **Понуде које не садрже јасно одређен износ или се позивају на неку другу понуду или на услове који нису у огласу и продајној документацији су неважеће и неће ући у разматрање.**

**Запечаћена коверта са понудом треба да садржи:**

- пријаву за учешће на јавном прикупљању понуда потписану лично или од стране овлашћеног лица и доказ да је у питању овлашћено лице;

- безусловну понуду, уз навођење јасно одређеног износа на који понуда гласи;

- доказ о уплати депозита или копију гаранције;

- потписану изјаву о губитку права на повраћај депозита.

- фотокопију пуномоћја овереног пред судом за заступање на јавном отварању писмених понуда, ако отварању присуствује овлашћени представник.

Непотпуне и неуредне понуде и понуде које садрже услов неће се узимати у разматрање.

Јавно отварање понуда одржаће се дана 15.10.2020. **године у 12 часова** (15 минута по истеку времена за предају понуда) на адреси: ул. Уздинска бр. 27а ,у присуству Комисије формиране одлуком стечајног управника и уз присуство представника свих понуђача. Ако отварању понуда присуствује понуђач лично потребно је да исти поседује и пружи на увид доказ о идентитету (важећа лична карта или пасош). У случају да понуђача заступа овлашћено лице потребно је да исто лице приложи оригинал пуномоћја (овереног пред Јавним бележником ) за заступање на јавном отварању писмених понуда.

Позивају се чланови Одбора поверилаца да присуствују отварању понуда.

Стечајни управник отвара понуде тако што:

1. чита правила отварања писмених понуда,
2. отвара писмене понуде,
3. уписује у регистар понуда износ одређен у свакој понуди, имовину на коју се понуда односи, као и потврду о уплаћеном депозиту
4. одржава ред на јавном отварању понуда,
5. потписује записник.

У складу са Националним стандардом број 5, стечајни управник је дужан да ако највиша достављена понуда износи мање од 20% процењене вредности, пре прихватања такве понуде затражи сагласност Одбора поверилаца.

Стечајни управник ће свим понуђачима који су поднели понуде послати обавештење о проглашеном најуспешнијем понуђачу у року предвиђеним Националним стандардом број 5. Купопродајни уговор се потписује у **року од 3 радна дана** од дана проглашења најуспешнијег понуђача, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **15 дана** од дана потписивања Уговора. Тек након уплате купопродајне цене и добијања потврде од стране стечајног дужника о извршеној уплати у целости, исти стиче право својине над предметом продаје.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита.

Ако проглашени Купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита, губи право на повраћај депозита.

Стечајни управник ће без одлагања вратити положени депозит/банкарску гаранцију сваком понуђачу чија понуда буде одбијена у року од 8 (осам) дана од проглашења најуспешнијег понуђача .

Имовина се купује у виђеном стању и може се разгледати након откупа продајне документације по цени од 90.000,00 динара, а најкасније до 14.10.2020 године 1 дан пре заказане продаје, сваким радним даном од 8 до 16 часова.

Порези се додају на постигнуту купопродајну цену и падају на терет купца.

Особа за контакт - овлашћено лице: стечајни управник Нада Мекић, контакт телефон:

-064-213-07-66 и емаил: nada.mekic@gmail.com